Question 5:
अपने गाँव लौटकर जब सुदामा अपनी झोंपड़ी नहीं खोज पाए तब उनके मन में क्या-क्या विचार आए? कविता के आधार पर स्पष्ट कीजिए।
Solution:
द्वारका से लौटकर सुदामा जब अपने गाँव वापस आएँ तो अपनी झोंपड़ी के स्थान पर बड़े-बड़े भव्य महलों को देखकर सबसे पहले तो उनका मन भ्रमित हो गया कि कहीं मैं घूम फिर कर वापस द्वारका ही तो नहीं चला आया। फिर भी उन्होंने पूरा गाँव छानते हुए सबसे पूछा लेकिन उन्हें अपनी झोंपड़ी नहीं मिली।
Question 6:
निर्धनता के बाद मिलनेवाली संपन्नता का चित्रण कविता की अंतिम पंक्तियों में वर्णित है। उसे अपने शब्दों में लिखिए।
Solution:
श्रीकृष्ण की कृपा से निर्धन सुदामा की दरिद्रता दूर हो गई। जहाँ सुदामा की टूटी-फूटी सी झोपड़ी रहा करती थी, वहाँ अब सोने का महल खड़ा है। कहाँ पहले पैरों में पहनने के लिए चप्पल तक नहीं थी, वहाँ अब घूमने के लिए हाथी घोड़े हैं, पहले सोने के लिए केवल यह कठोर भूमि थी और अब शानदार नरम-मुलायम बिस्तरों का इंतजाम है, कहाँ पहले खाने के लिए चावल भी नहीं मिलते थे और आज प्रभु की कृपा से खाने को मनचाही चीज उपलब्ध है। परन्तु वे अच्छे नहीं लगते।
Question 10:
कहि रहीम संपति सगे, बनत बहुत बहु रीति।
विपति कसौटी जे कसे तेई साँचे मीत॥
इस दोहे में रहीम ने सच्चे मित्र की पहचान बताई है। इस दोहे से सुदामा चरित की समानता किस प्रकार दिखती है? लिखिए।
Answer:
उक्त दोहा 'सुदामा चरित' कविता से पूर्ण रूप से समानता प्रकट करता है। इस दोहे का पूरा भाव 'सुदामा चरित' कविता में स्पष्ट रूप से दिखाई पड़ता है। दोहे में कहा गया है कि धन पास होने पर सभी सगे हो जाते हैं। बहुत-से लोग अनेकों प्रकार से संबंध बनाने लगते हैं; लेकिन दुख एवं संकट के समय जो काम आए या सहायता करे, सही अर्थों में वही सच्चा मित्र होता है। 'सुदामा चरित' में भी श्रीकृष्ण द्वारा दीन-हीन सुदामा की सहायता करना एक सच्चे मित्र की मिसाल प्रस्तुत करता है। यह कार्य उक्त दोहे से पूरी तरह मेल खाता है। अत: कहा जा सकता है कि कविता 'सुदामा चरित' और उक्त रहीम के दोहे में पूर्ण समानता है।


